ജി 20 ഉച്ചകോടിയില് പങ്കെടുക്കാന് മോദി ഇറ്റലിയില് മാര്പാപ്പയുമായും കൂടിക്കാഴ്ച നടത്തും ന്യൂഡല്ഹി: ജി 20 ഉച്ചകോടിയില് പങ്കെടുക്കുന്നതിനായി പ്രധാനമന്ത്രി നരേന്ദ്ര മോദി ഇറ്റലിയില് എത്തി. ഒക്ടോബര് 30,31 തീയതികളില് റോമിലാണ് ഉച്ചകോടി നടക്കുന്നത്. കാലാവസ്ഥ വ്യതിയാനം, കോവിഡ് മഹാമാരി, പകര്ച്ചവ്യാധിക്ക് ശേഷം സാമ്ബത്തിക രംഗത്തെ വീണ്ടെടുക്കല് തുടങ്ങിയവ ഉച്ചകോടിയില് ചര്ച്ചയാകും. ഇറ്റാലിയന് പ്രധാനമന്ത്രി മരിയോ ഡ്രോഗിയുടെ പ്രത്യേക ക്ഷണപ്രകാരമാണ് നരേന്ദ്രമോദി ഉച്ചകോടിയില് പങ്കെടുക്കുന്നത്. ഡ്രോഗിയുമായി മോദി പ്രത്യേക ചര്ച്ചയും നടത്തും.പ്രധാനമന്ത്രി വത്തിക്കാനില് ശനിയാഴ്ച രാവിലെ ഫ്രാന്സിസ് മാര്പാപ്പയുമായും കൂടിക്കാഴ്ച നടത്തും. ഇരുവരും നേരിട്ടു ചര്ച്ച നടത്തുമെന്നും കേന്ദ്ര വി ദേശകാര്യ സെക്രട്ടറി ഹര്ഷ് വര്ധന് ശ്രിംഖ്ല അറിയിച്ചു. ശനിയാഴ്ച രാവിലെ വത്തിക്കാന് സമയം 8.30ന് ഇന്ത്യന് സമയം ഉച്ചയ്ക്ക് 12.00 ആണ് കൂടിക്കാഴ്ച. വത്തിക്കാന്ഇന്ത്യ ബന്ധത്തില് പുതുചരിത്രം കുറിക്കുന്നതാകും മാര്പാപ്പയുമായുള്ള മോദിയുടെ കൂടിക്കാഴ്ച.ജി20 ഉച്ചകോടിക്കുശേഷം തിങ്കളാഴ്ച സ്കോട്ലന്ഡിലെ ഗ്ലാസ്ഗോയില് നടക്കുന്ന ഐക്യരാഷ്ട്രസഭയുടെ കാലാവസ്ഥാ വ്യതിയാനം നേരിടാനുള്ള യുഎന് കോപ്26 ഉച്ചകോടിയിലും മോദി പങ്കെടുക്കും.